# **Behovsmelding for 2023 på tilskuddsordning for lokal kompetanseutvikling – Kompetanseløftet for spesialpedagogikk og inkluderende praksis**

Behovsmeldingen må ta utgangspunkt i retningslinjene for tilskuddsordningen for lokal kompetanseutvikling og skal være forankret i lokale behov. Se Langsiktig plan for Kompetanseløftet for informasjon om ordningen og om hvordan samarbeidsforum vil prioritere tildeling av midlene.

Det skal leveres en behovsmelding for hvert kompetanseutviklingsarbeid, per år. Dersom man ser utviklingsarbeidet i kompetanseløftet i sammenheng med tiltak innenfor Dekomp og Rekomp, må dette beskrives i behovsmeldingen.

Størst mulig grad av forutsigbarhet er ønskelig i ordningen. Partnerskapet kan planlegge tiltak som skal vare over lengre tid enn ett år. Samarbeidsforumet kan kun innstille tildeling av midler for ett år av gangen, men kan gi tilsagn om tildeling i inntil 3 år. Det tas forbehold om eventuelle endringer i rammene i Statsbudsjettet.

Det er anledning til å melde behov for midler til en koordinatorfunksjon. Dette må være i begrenset omfang og i sammenheng med kompleksiteten til kompetanseutviklingsarbeidet. Behovet for koordinator må beskrives tydelig ved utfylling av bruk av tilskuddsmidler. Det må gå frem av behovsmeldingen hvor mye av midlene som skal gå til koordinator.

## 

## **1. KONTAKTINFORMASJON OG BEKREFTELSE**

**1.1. Oppgi navn, arbeidssted og telefonnummer til kontaktperson for behovsmeldingen:**

Bjørg Seime Johnsen, regionkontakt Sør-Troms, mob.nr. 90367899

**1.2. Kontaktpersonens e-postadresse:**

bjorg.johnsen@harstad.kommune.no

**1.3. Jeg bekrefter at behovsmeldingen er laget i partnerskap med eiere og UH-institusjoner som inngår i partnerskapet.**

Ja

Nei

**1.4. Deltar dere som eiere i noen andre kompetanseutviklingsarbeid utenom kompetanseløftet?**

Ja

Nei

Hvis ja; hvilke?

Rekomp: Ibestad, Tjeldsund, Kvæfjord, Gratangen og Harstad kommune søker om midler i samarbeid med UIT for barnehageåret 2023-2024. Tema er analysekompetanse og barnehagens læringskultur

Læringsmiljøprosjektet: Medkila skole og Medkila barnehage i samarbeid med UIS og Læringsmiljøsenteret. (avsluttes våren 2024)

Oppfølgingsordningen: Ibestad (avsluttes våren 2023)

## **2. PARTNERSKAPET SOM SAMARBEIDER OM KOMPETANSEUTVIKLINGEN**

Oppgi hvilke eiere av skoler og/eller barnehager og UH som samarbeider om kompetanseutviklingen. Dersom partnerskapet omfatter flere eiere i et nettverk eller en region, navngi de eierne som deltar i dette kompetanseutviklingsarbeidet.

**2.1.** **Navn på deltakende eier som skal motta midlene (herunder utbetalingsinformasjon som adresse, organisasjonsnummer og kontonummer, referansenr. /hva utbetalingen skal merkes med):**

Harstad kommune, org.nr: 972417971. Kontonr: 8109 10 69555, merkes med prosjektnummer 9989, Kompetanseløftet Sør-Troms og Evenes

**2.2. Navn på andre deltakende kommunale/private/fylkeskommunale eiere:**

Ibestad kommune, Kvæfjord kommune, Tjeldsund kommune, Evenes kommune og Harstad kommune.

Bjørnebåsen SA ved daglig leder Kirsti Bahr Liland, Dalsletta SA ved daglig leder Margit Kløvnes, Trygge barnehager ved daglig leder i Furuberget FUS Gro Dahle, Grønnebakkan barnehage SA ved daglig leder Hilde Julie Pettersen, Holtet barnehage ved daglig leder Britt Ingebrigtsen, Mølnholtet familiebarnehage eier Glenn Anthonsen, Læringsverkstedet AS ved styrer Unn Lunde og styrer Raqueeba Kristoffersen.

Harstad Montessori skole v/ Silje Helen Bastiansen

**2.3. Navn på deltakende universitet og/eller høgskoler (herunder kontaktperson og utbetalingsinformasjon (adresse, organisasjonsnummer og kontonummer, Referansenr. /hva utbetalingen skal merkes med:) til U/H):**

UiT Norges arktiske universitet. Kontaktperson: Mirjam H Olsen. Organisasjonsnummer 970422528. Kontonummer 7694 05186981 Merkes med: Kompetanseløftet Sør-Troms og Evenes

**2.4. Hvor mange kommunale grunnskoler skal delta/deltar i** **kompetanseutviklingsarbeidet?**

21 skoler totalt fordelt på:

Kvæfjord: 3

Evenes: 1

Harstad: 11

Ibestad: 1

Tjeldsund: 5

**2.5. Hvor mange private grunnskoler skal delta/deltar i kompetanseutviklingsarbeidet?**

1

**2.6. Hvor mange fylkeskommunale videregående skoler skal delta/deltar i kompetanseutviklingsarbeidet?**

Ingen

**2.7. Hvor mange private eller statlige videregående skoler** **skal delta/deltar i kompetanseutviklingsarbeidet?**

Ingen

**2.8. Hvor mange lærebedrifter skal delta/deltar i tiltaket?**

Ingen

**2.9.** **Hvor mange kommunale barnehager skal delta/deltar i kompetanseutviklingsarbeidet?**

29 stykker totalt fordelt på:

Kvæfjord: 3

Harstad: 16

Ibestad: 2

Tjeldsund: 6

Evenes: 2

**2.10. Hvor mange private barnehager skal delta/deltar i kompetanseutviklingsarbeidet?**

8 stykker totalt fordelt på:

Tjeldsund:1

Harstad: 7

**2.11. Hvilke PPT kontorer skal delta/deltar i kompetanseutviklingsarbeidet, og på hvilken måte skal de delta/deltar de?**

PPT Harstad kommune dekker alle kommunene. Alle barnehager og skoler er tildelt en fast kontaktperson fra PPT. PP-rådgiver deltar i tverrfaglige team på skolene og i barnehagene. PP-rådgivere, skoleteam, førskoleteam og foreldreveiledere vil delta i kartleggingen og kompetanseheving.

**2.12. Hvilke barnevernskontor skal delta/deltar i kompetanseutviklingsarbeidet?**

Barnevernstjenesten inviteres inn i prosjektet. Lokale variasjoner kan forekomme.

**2.13. Hvilke helsestasjoner skal delta/deltar i kompetanseutviklingsarbeidet?**

Helsestasjonene inviteres inn i prosjektet. Lokale variasjoner kan forekomme.  
**2.14. Er det andre som skal delta/deltar i kompetanseutviklingsarbeidet?**

Andre ansatte med relevante arbeidsoppgaver i laget rundt barna/elevene. Eksempelvis skoleteam, førskoleteam, Familiens hus og spesialpedagogiske koordinatorer utenfor skole og barnehage.

**2.15. Dersom Statped skal være involvert/er involvert, beskriv hvordan.**

Statped kan, etter gjennomført KOSIP i regionen, bli benyttet som kompetanse- og drøftingspartner i nettverk og samarbeidsfora. De kan også delta i prosesser for å drøfte kompetansebehov eller tiltak for å heve aktuell kompetanse.

Når partnerskapet ser behov for det, vil det bli søkt om bistand fra Statped for å supplere arbeidet.

## **3. BRUK AV TILSKUDDSMIDLER**

Vi ber om en oversikt over hvor mye av det totale tilskuddet som planlegges brukt på henholdsvis å vurdere kompetansebehov, å planlegge og utvikle kompetansetiltak og å gjennomføre kompetansetiltak, og når man planlegger å iverksette de ulike delene av utviklingsarbeidet.

***Fyll ut det totale tilskuddsbehovet som partnerskapet har knyttet til dette utviklingsarbeidet.   
(Summen av punkt 3.1 og 3.2 skal tilsvare summen av punktene 3.3 til og med punkt 3.6)***

|  |  |  |  |
| --- | --- | --- | --- |
| Innhold | Sum 2023 | Sum 2024 | Sum 2025 |
|  |  |  |  |
| 3.1. Totalt tilskudd som eier(ne) ber om (vi ønsker at det oppgis en sum per år tiltakene skal vare): **\*** | 918 100 | 1000 000  (anslag) | 1000 000  (anslag) |
| 3.2. Totalt tilskudd som universitet og/eller høgskole ber om (vi ønsker at det oppgis en sum per år tiltakene skal vare): **\*** | 662 400 | 1200 000 (anslag) | 1200 000 (anslag) |
| **Total sum det søkes om fra eier og UH-miljø** | 1 580 500 | 2 200 000 | 2 200 000 |
| 3.3. Omtrent hvor mye av de søkte midlene skal brukes på å kartlegge/vurdere kompetansebehov?  *UiT har fått særskilte midler for å kunne bistå partnerskap med kompetansekartlegging knyttet til behovsmelding for 2023 i kompetanseløftet.*  *Det er ikke beregnet kostnader for gjennomføring, analyse og utarbeidelse av rapport fra kompetansekartlegging. Kostnader som skisseres her er knyttet til presentasjon av resultater og forankring i kommunene.* | Eier: 20%  UiT: 5 % | Eier: 0%  UiT: 0 % | Eier: 0%  UiT: 10 % |
| 3.4. Omtrent hvor mye av de omsøkte midlene skal brukes til å planlegge og utvikle kompetansetiltak? | Eier: 20%  UiT: 15 % | Eier: 10%  UiT: 10 % | Eier:10%  UiT: 0 % |
| 3.5. Omtrent hvor mye av de omsøkte midlene skal brukes til å gjennomføre kompetansetiltak? | Eier: 30%  UiT: 60 % | Eier: 60%  UiT: 70 % | Eier: 60%  UiT: 70 % |
| 3.6. Dersom det søkes om midler til koordinatorfunksjon, bes det om et estimat over hvor mye av midlene som skal brukes til dette. | Eier: 30  UiT: 20 % | Eier: 30  UiT: 20 % | Eier: 30  UiT: 20 % |
| 3.6.1. Redegjørelse for hvorfor det er nødvendig med koordinator:  Eier:  Med 5 deltakende kommuner er god koordinering av planlegging og gjennomføring av aktiviteter avgjørende for utbyttet av arbeidet. Det er også nødvendig at samhandling og kommunikasjon med UiT gjøres samordnet og effektivt, og dette vil en felles koordinator for kommunene ivareta.  UiT:  Vi trenger en nøkkelperson som ser alle partnerskapene i sammenheng. Dette både for å få synergieffekter mellom de ulike partnerskapene, for å ivareta kontakten mot samarbeidspartnere (Statsforvalter, Statped, andre fakulteter, andre UH, andre eksterne kompetanseleverandører) og for å ivareta det doble formålet. Koordinator inngår i ILPs lederteam. | | | |

***\* Legg ved budsjett for utviklingsarbeidet.***

## **4. VURDERING AV KOMPETANSEBEHOV**

Kompetanseløftet skal ivareta kompetansebehov innenfor områdene; Spesialpedagogiske områder, Inkludering, Tverrfaglig samhandling og organisering, Ledelse og organisasjonsutvikling

**4.1. Hva er tema for kompetanseutviklingsarbeidet deres og hvorfor er temaet valgt (kunnskapsgrunnlag)?**

* År1 (2023): kompetansekartlegging. vurdering av kompetansebehov og planlegging og utvikling av kompetansetiltak. Planlegging og utvikling av tiltakene vil involvere ledere og ansatte i beslutningsprosessene.
* År 2 og 3 (2024-2025): gjennomføring av tiltak basert på resultat av kompetansekartlegging gjennom KOSIP tidligere kartlegginger og erfaringer fra Dekomp og Rekomp.

Den nye oppvekstreformen viser utfordringer i kommunene og synligjør behovet for kompetansekartlegging. Det foreligger noe kunnskap om kompetansebehov i skolene basert på blant annet kartlegging i forbindelse med arbeid i Dekomp i perioden 2019 - 2022. Det er likevel behov for en mere spisset kunnskap om kompetansebehovet i regionen, slik at det første året i kompetanseutviklingsarbeidet (april-desember) vies en kompetansekartlegging og forankring i de ulike enhetene for å sikre at det arbeides med lokale behov, se punkt 5.3.

Tema for januar 2024- desember 2025 besluttes under forankringsprosessen i kommunene. Se punkt 5.3.

**4.2. Hvordan er utviklingsarbeidet forankret i lokale behov i deres kommune/kommuner, og hvordan har barn/elever, ansatte og tillitsvalgte i de deltakende virksomhetene medvirket?**

Se punkt 4.1 og 5.3. Medvirkning sikres på ulike måter

* Organisasjonene er invitert inn i styringsgruppa for Kompetanseløftet
* UiT presenterer de regionale resultatene av kompetansekartlegging for eiere og ledere. UiT klargjør rapporter på kommune- og enhetsnivå.
* Enhetslederne presenterer lokale resultater for ansatte ved enhetene, som diskuterer resultatene og gir innspill til tema for kompetanseheving
* Tema for kompetanseheving blir presentert for FAU og SU i skoler og barnehager, samt elevråd på skolene. Disse inviteres til å gi innspill.
* Forankring i lokale behov skjer gjennom aktiviteter planlagt i 2023, punkt 5.3

Løpende medvirkning fra barn og elever gjennom utviklingsarbeidet skjer f.eks. ved at:

* Elevstemmen i skolen innhentes gjennom elevrådet, elevundersøkelsen, elevsamtaler, klassesamtaler og systematisk observasjon.
* Barnestemmen i barnehagen innhentes gjennom systematiske barnesamtaler, uformelle barnesamtaler og observasjon.

**4.3. Hvordan er samiske perspektiver ivaretatt i de lokale prioriteringene av kompetansebehov?**

Alle kommunene gir et tilbud om samisk språkopplæring i grunnskolene. Samisk språk og kultur ivaretas i alle barnehagene, i tråd med rammeplanens føringer. Márkománák barnehage deltar i utviklingsarbeidet.

Kommunene skal gjennomføre KOSIP, hvor flere spørsmål retter seg mot kompetanse knyttet til samiske perspektiver, for eksempel på språk, kultur, kompetansekilder mv. Dette vil gi et bredt bilde av eventuelt kompetansebehov.

Partnerskapet vil løpende vurdere hvordan samiske perspektiver skal ivaretas gjennom de tematikker som velges og det vil også være tema på samlinger. UiT har Senter for samiske studier og også et samarbeid med Samisk Høgskole, med kompetanse som kan trekkes inn i vurderingene av kompetansebehov.

## 

## **5. MÅL, GJENNOMFØRING OG MÅLOPPNÅELSE**

**5.1. Hva er målet med å delta i kompetanseløftet for spesialpedagogikk og inkluderende praksis? (skriv opp langsiktige mål og delmål)**

Overordnet/langsiktig mål

Alle barn og unge i regionen opplever at de faglig og sosialt er inkludert i sin barnehage- og skolehverdag. Dette forutsetter inkluderende praksis, kunnskap og kompetanse i det profesjonelle laget rundt barn og unge.

Hovedmål 2023:

1. Identifisere kompetanseutviklingsbehov i barnehagene og skolene gjennom
   1. Gjennomføre KOSIP for å kartlegge utfordringsbildet innenfor spesialpedagogikk og inkluderende praksis i Sør-Troms og Evenes
   2. Bruke KOSIP, tidligere kartlegginger og prosess blant ansatte til å kartlegge ansattes behov for kompetanse innen spesialpedagogikk og inkluderende praksis i Sør-Troms og Evenes
   3. Bruke resultater fra KOSIP som belyser samiske perspektiver spesielt til å ivareta disse i prioritering av lokale behov
   4. Gjennomføre lokale medvirkningsprosesser med de ansatte på den enkelte enhet for å komme fram til spesifikke delmål og prioriterte kompetanseutviklingsbehov innenfor en felles tematikk.

Hva som blir felles tematikk, vet vi når KOSIP er gjennomført og forankret i kommunene.

Måloppnåelse vurderes gjennom a) KOSIP gjennomført og b) enhetene har hatt medvirkningsprosesser for å identifisere behov.

Hovedmål 2024/2025:   
Kartlegging og medvirkningsprosess gjennomført i 2023 legges til grunn for valg av utviklingsområder og konkrete mål for 2024 og 2025. Her skisseres mål knyttet til den mer organisatoriske innretningen på arbeidet.

1. **Heve de ansattes kompetanse innenfor spesialpedagogikk og inkluderende praksis gjennom** 
   1. UiT og skole- og barnehageeiere planlegger for og utvikler relevante og helhetlige kompetanseutviklingstiltak basert på identifiserte behov i 2023.
   2. Fagsamlinger/workshops basert på behov for kompetanseheving innenfor spesialpedagogiske tema gjennomføres med mulighet for deltakelse på tvers av skoler, barnehager, PPT, barnevern og helsestasjon
   3. Kollektiv kompetanseheving om inkluderende fellesskap gjennom å gjennomføre UDIRS kompetansepakke om inkluderende praksis

Måloppnåelse vurderes gjennom at barnehagene og skolene har gjennomført   
 kompetanseutviklingstiltakene. KOSIP gjennomføres høst 25 for å vurdere endring i opplevd kompetanse.

1. **Utvikle kultur og systemer som fremmer en mer inkluderende praksis gjennom**
   1. at ledere og/eller enheter med behov får veiledning fra UiT i arbeidet med å utvikle systemer og kultur eller på enhetsspesifikke problemstillinger
   2. å utvikle systematisk samhandling (f.eks nettverk) mellom barnehager, skoler, PPT, barnevern og helsepersonell som jobber med de samme barna slik at arbeidet med å fremme en inkluderende praksis inkluderer hele laget rundt barna
   3. å bruke resultater fra KOSIP til å videreutvikle rutiner og verktøy for tverrfaglig samarbeid og organisering mellom aktørene i laget rundt barna (kommunevis organisering)

Måloppnåelse vurderes gjennom at systemer og rutiner er etablert. KOSIP gjennomføres høst 25 for å   
 vurdere endring knyttet til opplevd samarbeid og rutiner.

1. **Styrke lærerutdanningene gjennom** 
   1. at fagpersoner kommer tettere på praksisfeltet og bedre forstår hva som er god praksis og hvilke utfordringer praksisfeltet opplever.
   2. å bruke erfaringer fra partnerskapsarbeid aktivt inn i undervisning og i utvikling av emneplaner/videreutdanningstilbud
   3. samarbeid med kommunene om praksisplasser relatert til arbeidet i Kompetanseløftet

Måloppnåelse vurderes gjennom a) løpende evalueringer og b) studiebarometeret.

**5.2. Hvilke tiltak vil dere sette i gang for å oppnå de ulike målene? (dersom dere allerede er med i løftet, skriv hvilke tiltak dere har gjort til nå, og hva de videre tiltakene vil være)**

Se også punkt 4.2 og 5.3

Tiltak på kort sikt (Vår 2023- Høst 2023):

* Gjennomføre KOSIP og se resultatene i sammenheng med andre tilgjengelige data, og med grunnlag i dette velge satsningsområder for videre arbeid med kompetanseløftet.
* Forankre Kompetanseløftet på alle nivå i organisasjonen gjennom at resultater fra KOSIP presenteres og diskuteres med ulike interessenter, f.eks:
  + Ansatte medvirker i beslutningsprosesser når det gjelder satsningsområder i egen organisasjon.
  + Presentasjon av resultat og valgte satsningsområder for FAU og på foreldremøter i barnehage. Innspill fra disse tas med i videre prosess.
* Utvikle tiltak for 2024-2025 basert på resultater av de to foregående punkter.

Tiltak på lang sikt (2024 og 2025) avklares ifm gjennomføring av punkt 3. Dette gjør at kostnadsberegning for 2024 og 2025 bare kan anslås.

**5.3. Hvordan skal eier(e) og universitet/høgskole samarbeide i de ulike fasene (dersom dere allerede er med i løftet, skriv om de gjenstående fasene) – hva skal hver av partnerne gjøre, estimat tidsbruk for hver av partene, innhold i tiltakene? Konkretiseringsavtale eller plan for partnerskapet ettersendes når den er ferdigstilt.**

Det vil bli utarbeidet en konkretiseringsavtale når vi vet om vi får midler til partnerskapet. Denne ettersendes. Planlagt samarbeid er mellom de fem kommunene og UiT Norges arktiske universitet. Det er etablert en styringsgruppe, med representanter fra både eiersiden og UiT. Det er også tilsatt en regional koordinator som samarbeider med UiTs koordinator og kontaktperson for partnerskapet.

|  |  |  |  |  |  |
| --- | --- | --- | --- | --- | --- |
| **VÅR 2023** | | | | |  |
|  | **HVA** | **Hvordan** | **Hvem** | **Ansvar** | **Tidsbruk** |
| **Tiltak 1**  Informasjon | Startsamling  Innlegg om 1) inkluderende praksis og 2)  KOSIP (UiT)  Prosess i grupper. | Fysisk samling  Lunsj | Styrere, rektorer, ledere for: PPT, barnevern, helsestasjon | UiT | ½ dag  Mai/juni |
| **HØST 2023** | | | | | |
| **Tiltak 2**  Kartlegging | KOSIP |  | Alle ansatte i skole, PPT og barnehage  Barnevern og helsestasjon inviteres inn | UiT: Lager en digital presentasjon om Kompetanseløftet, inkluderende praksis og KOSIP.  Utsending, analyser (hovedansvar)  Eier: videresender til  ledere i enhetene  Enhetsledere/avd.ledere/ styrere: ansvar for gjennomføring av KOSIP | August (planleg-gingsdag) |
| **Tiltak 3**  Forankring og medvirkning | Fagsamling  Presentasjon og analyse av resultatene på eiernivå  UIT: Presenterer regionale og kommunale KOSIP-resultat. | Fysisk samling  Lunsj  Forarbeid:  skole-og barnehage-eiere har satt seg inn i og tar med data fra andre kartlegginger/ kilder | Skole- og barnehageeiere, leder PPT | UIT presenterer  Eiernivå analyserer sammen med UIT.  Prosessarbeid hvor man lager en kommuneoversikt som brukes i det videre regionsarbeidet. | 1/2 dag |
|  | Fagsamling  Presentasjon og analyse av resultatene på rektor- og styrernivå  UIT:  Presenterer regjonale og kommunale KOSIP-resultat.  Eier: Prosessarbeid | Fysisk samling  Lunsj  Forarbeid:  Rektor og styrer har satt seg inn i og tar med data fra andre kartlegginger/ kilder i egen organisasjon | Styrere,  rektorer, PPT,  (leder barnevern og helsestasjon) | Fagsamling:  UIT presenterer  Ledere analyserer sammen med UiT  Prosessarbeid hvor man lager en enhetsoversikt som brukes i det videre regions- arbeidet  Bruker etablerte kommunale nettverk og samarbeider med andre i samme rolle. | 1 dag |
|  | Presentasjon av resultatene for ansatte i barnehage og skole (barnevern og helsestasjon med lokale variasjoner)  UIT:  Lager en presentasjonsfilm av resultater på regionsnivå. Rektorer/styrere: presenterer resultat for egen organisasjon. | Digital presentasjon gjøres tilgjengelig.  Ansatte gjennomfører prosess fysisk på sin arbeidsplass | Alle ansatte i skole, barnehage, PPT | UiT har ansvar for digital presentasjon til bruk i enhetene.  Rektorer/styrere/enhets-ledere ansvarlig for presentasjon i egen enhet  Prosess hvor de ansatte er med og prioriterer og avgrenser innsatsområde i egen organisasjon. | Innen  15.11.23 |
| **VÅR 2024-HØST 2025** | | | | | |
|  | Presentasjon av resultatene for FAU, foreldregrupper og elevråd  (som over) |  | Lærere/ avdelings-ledere/ styrere | Rektorer, styrere |  |
|  | Workshops, dialogsamlinger/ fagsamlinger om aktuelle tema ut fra avdekkede behov i regionen | Hovedsakelig digitalt slik at mange kan delta/delta uavhengig av geografisk avstand | Kan være ulike grupper.  Avklares ut fra avdekket behov i KOSIP. | UIT og eiere i samarbeid | I denne søknaden for våren 2024: 24 timer som organiseres etter behov |
| **Tiltak 5** | Nettverk mellom PPT, barnehage, SFO, skole og andre for å utvikle mer sammenheng i oppfølging av barn over tid. | Jevnlige fysiske møtepunkt med ulik tematikk | Nettverk mellom enheter som følger/gir opplæring til de samme barna, eksempelvis gjennom å tilhøre samme skolekrets. | Eiere ansvarlig i samarbeid med PPT | Minst to møtepunkt pr halvår |
| **Tiltak 6** | Veiledning av ledere og PPT på systemnivå og/eller enkeltenheter med behov | Fysiske eller digitale veiledningsøkter | Ledere, PPT, enkeltenheter | UIT ansvarlig | I denne søknaden for våren 2024: 5 grupper \* 3 økter a 2t |
| **Tiltak 7** | Kompetanse-pakke om inkluderende praksis | Digital pakke som kjøres på den enkelte enhet. | Alle ansatte | Styrere og rektorer |  |

**5.4. Hvordan tenker dere å vurdere måloppnåelsen ved utviklingsarbeidets slutt, og underveis?**

* Gjennomført kompetanseheving etter avdekkede behov identifisert gjennom lokale prosesser
* Bidrag til å videreutvikle lærerutdanningene - evalueringer, studentbarometer, kandidatundersøkelsen.
* Ny KOSIP for å sammenligne etter to år

Dette er ellers redegjort for i punkt 5.1.

**5.5. Hvem er målgruppen(e) for tiltakene?**

Primær målgruppe vil være alle ansatte i barnehagene, skolene, PPT, barnevernstjenesten og helsestasjonene, skole- og barnehageledere og skole- og barnehageeiere.

Sekundær målgruppe vil være studenter og ansatte ved UiTs lærerutdanninger (GLU, BLU, pedagogikk, lektor og spesialpedagogikk).

**5.6. Oppgi oppstartstidspunkt for kompetansetiltakene.**

Vår 2023

**5.7. Oppgi planlagt sluttidspunkt for kompetansetiltakene.**

Desember 2025, med planlagt videreføring av kompetanseheving

**5.8. Hvordan skal universitet/høgskole bruke erfaringene gjennom partnerskapet som bidrag til å videreutvikle lærerutdanningen?**

UiT har etablert flere interne strukturer som legger til rette for kompetanseheving av og erfaringsdeling mellom de ulike fagpersonene som bidrar inn i partnerskapene. UiT er også i dialog med studieprogramlederne for utdanningene for å etablere strukturer som sikrer at erfaringene fra arbeidet i partnerskapene brukes aktivt i undervisningene. Arbeid inn mot praksiskonsulentene og universitetsskolene er aktuelt for å knytte studenters praksis til arbeid med kompetanseløftet.

**5.9. Beskriv kort partnerskapets vurdering av hvordan tiltakene skal bidra til kollektiv utvikling i barnehager, skoler, PPT eller andre i laget rundt barna.**

Gjennomføring av KOSIP-kartlegging vil gi et kunnskapsgrunnlag som bidrar til felles forståelse av praksis og kompetansebehov. Dette er et godt utgangspunkt for å lykkes med et utviklingsarbeid som ansatte vil oppleve at er relevant og nyttig i det daglige arbeidet med barn og ungdom. Da engasjerer man seg lettere, og tar eierskap til det kollektive utviklingsarbeidet. Når man sammen på enhetene skal finne fram til kompetansetiltak ut fra en slik kartlegging, må man samhandle og ta diskusjonene om hvor enheten er og hvor man skal. Dette legger grunnlaget for videreutvikling av rutiner og felles praksis, noe som er kollektive tiltak og verktøy. Det stimulerer også til kulturutvikling.

Deltakelse i prosjektet fra PPT, barnevern, helsestasjon og andre aktører, vil gi en bedre forståelse hos disse for skole- og barnehagelivet. Dette vil kunne gi bedre utforming av samhandling og felles tiltak og innsats.

## **6. TILLEGGSINFORMASJON**

**6.1. Beskriv eventuelle sammenhenger mellom dette kompetansetiltaket og andre kompetansetiltak (Desentralisert ordning for grunnskoler og videregående skoler, Regional ordning for kompetanseutvikling i barnehage og Oppfølgingsordningen e.l.)**

Region Sør-Troms (Harstad, Kvæfjord, Ibestad og Tjeldsund) sitt felles Dekomp-prosjekt gjennomført i 2019-2022 har gjennom kartlegginger pekt på noen utfordringer og behov som vil tas med videre inn i arbeidet med Kompetanseløftet. I tillegg ble det gjennomført tiltak for å heve lederes analysekompetanse samt gitt opplæring til ansatte i blant annet pedagogisk analyse som metode for å forstå og utvikle tiltak for problemstillinger som man står i i skolehverdagen. Dette vil komme til god nytte når KOSIP skal tolkes og omsettes til kompetansehevingstiltak.

Region Sør-Troms (Harstad, Kvæfjord, Ibestad, Gratangen og Tjeldsund) søker om Rekompmidler for 2023 for å heve barnehagestyreres kompetanse til å tolke og bruke tilgjengelige data i endrings- og utviklingsarbeid, og utvikle deres arbeid med barnehagebasert kompetanseutvikling og styrke barnehagens læringskultur. Dette har en direkte nytteverdi for barnehagenes utbytte av det planlagte arbeidet med Kompetanseløftet.

Medkila skole med SFO og Medkila barnehage i Harstad kommune deltar i Læringsmiljøprosjektet. Dette er et samarbeid med Læringsmiljøsenteret, UiS. Her jobbes det systematisk med det psykososiale miljøet i barnehage, SFO og skole for å forbedre leke- og læringsmiljøet for alle barn og elever. Informasjon om og erfaringer fra deres arbeid spres til andre barnehager og skoler. Dette har stor nytteverdi for arbeidet med Kompetanseløftets intensjoner.

**6.2. Legg til eventuelle kommentarer eller relevant tilleggsinformasjon.**

På vegne av Evenes sendes det også en behovsmelding til Statsforvalteren i Nordland, som omfatter deres andel av kostnadene til kompetanseutviklingen. Etter avtale med eiere har UiT skilt ut 8 % av det totale beløpet som settes inn i behovsmeldingen for Evenes kommune.

Dersom dere har spørsmål angående utfyllingen av skjemaet, ta kontakt med ansvarlig for kompetanseløftet for spesialpedagogikk og inkluderende praksis hos Statsforvalteren:

|  |  |
| --- | --- |
| Telefon: E-post: Web: | 77 64 22 61 [maosj@statsforvalteren.no](mailto:maosj@statsforvalteren.no) [www.statsforvalteren.no/tf](http://www.statsforvalteren.no/tf) |